
ΔΕΛΤΙΟ ΤΥΠΟΥ

Ἱερὰ Πανήγυρις Ἁγ. Νέου Ὁσιομάρτυρος Παύλου εἰς τὴν γενέτειρά του 
τὴν Ἀροανία Καλαβρύτων
εἰς τὰ Ἔργα εἰς μνήμην τοῦ Ἁγίου
ὑπὸ τοῦ Ἱδρύματος Προασπίσεως Ἠθικῶν καὶ Πνευματικῶν Ἀξιῶν

Πρόσκλησις διὰ τὴν 13.6.2026
Μὲ τὴν βοήθεια τοῦ Θεοῦ καὶ μὲ τὴν εὐλογίαν τοῦ Σεβασμιωτάτου μας Καλαβρύτων & Αἰγιαλείας κ.κ. Ἱερωνύμου κατορθώνουμε καὶ ἐφέτος νὰ πανηγυρίσουμε τὸν Ἅγιο Παῦλον. Θὰ συλλειτουργήσουν ὁ Σεβασμιώτατος Μαντινείας καὶ Κυνουρίας κ.κ.Ἐπιφάνιος μετὰ τοῦ Θεοφιλεστάτου Ἐπισκόπου Τεγέας κ.κ. Θεοκλήτου, ἀπὸ τὴν Τρίπολιν, τῆς ὁποίας Πολιοῦχος εἶναι ὁ Ἅγιος Παῦλος, διότι ἐκεῖ μαρτύρησε.
Ἐφέτος εἶναι μία ἐπετειακὴ ἑορτή, διότι τὴν 23ην Ἰουνίου 2026 συμπληρώνονται 30 ἔτη ἀπὸ τὴν ἡμερομηνίαν τοποθετήσεως τοῦ Θεμελίου Λίθου (23.6.1996).
Ἡ παρουσία τῶν φίλων εἰς τὴν Ἱερὰ Πανήγυριν τοῦ Ἁγίου μας θὰ μᾶς τιμήσῃ καὶ θὰ μᾶς δώσῃ μεγάλη χαρά.
Μετὰ τὴν Θεία Λειτουργία θὰ ἀκολουθήσῃ τὸ προσκύνημα εἰς τὸ Γενέθλιον Οἴκημα τοῦ Ἁγίου, ἐπίσκεψις εἰς τὸ Μουσεῖον, σύντομες ἐνημερώσεις, τὸ Καλλιτεχνικὸν Πρόγραμμα ἀπὸ τἠν «Ἕνωση Κρητῶν Νέας Σμύρνης» μὲ τὴν συνοδεία τοῦ παγκοσμίου φήμης γορτυνίου (Ἀρκαδίας) καλλιτέχνη πνευστῶν φιλτάτου Κων/νου Ζαφειρόπουλου, Βραβεύσεις προσωπικοτήτων, γεῦμα καὶ  κατὰ τὴν ἐπιστροφὴ περιήγησις εἰς τὰ ἀξιοθέατα τῆς περιοχῆς, Ἱερὰ Μονὴ Ἁγίας Λαύρας, Τόπον Θυσίας Καλαβρυτινῶν, Ἱερὰ Μονὴ Μεγάλου Σπηλαίου.
Εἰς τὰ πλαίσια τῶν σκοπῶν τοῦ Ἱδρύματός μας, ἀγωνιζόμενοι διὰ τὴν ἀναγέννησιν τῆς ἑλληνικῆς ὑπαίθρου καὶ κατὰ τοῦ μεγίστου δημογραφικοῦ προβλήματος, δημιουργήσαμε τὸ ἔργον αὐτὸ καὶ ἐπιπροσθέτως ἐνημερώνουμε καὶ πάλι ὅτι  διαθέτομε δωρεὰν τὸν Ἱερὸν Ναὸν διὰ γάμους καὶ βαπτίσεις καὶ τὸ Πνευματικὸν Κέντρον διὰ δεξιώσεις.
Θὰ ἦταν εὐχῆς ἔργον, τὰ νέα αὐτὰ ἀνδρόγυνα νὰ ὀργανωθοῦν νὰ παραμείνουν μετὰ τῶν οἰκογενειῶν των εἰς τὴν Ἀροανίαν ἐργαζόμενοι πρὸς ἀνάδειξιν τῆς θρησκευτικῆς καὶ ἐκπολιτιστικῆς ἀξίας τῆς Ἐπαρχίας.


Περισσότερον δὲ ὅλων θὰ μᾶς βοηθήσῃ σὰν Γένος, ἄν ἐστερνισθοῦμε ἐπὶ τέλους τοὺς στίχους τοῦ Ἐθνικοῦ μας πoιητὴ Διονύσιου Σολωμοῦ (ἘθνικὸςὝμνος 147,585)
       «Μὴν εἰποῦν στὸ στοχασμό τους
        τὰ ξένα ἔθνη ἀληθινά: 
        Ἐὰν μισοῦνται ἀνάμεσό τους
        δὲν τοὺς πρέπει ἐλευθεριά». 

